Тези билки ще ви избавят от подуване на корема - Билка.инфо
Тези билки ще ви избавят от подуване на корема
Най-честите причини за подуването на корема са лошото храносмилане и затруднената дефекация. Ако и вие имате подобни проблеми, ви е необходимо средство, което едновременно да стимулира стомашната секреция и перисталтиката на червата, както и да предотвратява газообразуването.
Една от билките, които може да ви бъде от полза в тези случаи е резенето, наричано още морач или див копър. Това растение има газогонно, апетитовъзбуждащо, слабително, откашлично и диуретично действие. Подходящо е за приложение при деца с ленив стомах, безапетитие, запек с колики, задръжка на газове и др.
Ежедневната консумация на чай от резене ще ви избави от подутия корем. Чаят се приготвя като 1 с.л. плодове от билката се залива с 500 мл. вряла вода. Вари се в продължение на 5 мин. и се прецежда. Пийте от отварата три пъти дневно преди ядене по 100 мл.
При стомашно-чревни колики у кърмачетата – 1 чаена лъжичка счукани плодчета се заливат с 250 мл. вряща вода. Оставят се да престоят 10 мин., след което запарката се прецежда и подслажда. След всяко кърмене на детето се дават по 1-2 чаени лъжички.
Ким е друга билка, употребявана най-вече като подправка, която се бори с подуването на стомаха. Тя има газогонно, спазмолитично, болкоуспокояващо, антисептично и стимулиращо секрецията и моториката на стомаха и червата действие. Препоръчва се при задръжка на газове, при стомашно-чревни колики и възпаление, при лошо храносмилане и други храносмилателни смущения. Тази билка също е подходяща за употреба от деца.
Най-добрият вариант за употреба на билката е плодчетата да се приемат чрез дъвкане или да се добавят като подправка към храната.
Може да се приема и под формата на отвара – 3 чаени лъжички счукани плодчета се заливат с 250 мл. вряща вода. Варят се в продължение на 15 минути, след което се оставят да киснат 10 минути в закрит съд. Полученият извлек се прецежда и се изпива на части за 1 ден.
Етикети: билки, дете, ким, подут корем, подут стомах, Резене
Един коментар по “Тези билки ще ви избавят от подуване на корема”
Albena Mancheva on 04.09.2013 на 10:53 каза:
« Болести на дихателната система се лекуват с анасон
Стомашните киселини си отиват с ето тези домашни лекове »